Ła o Łaguna Veneta ła ze na łaguna del Mar Adriatico settentrionałe, łóngo łe coste del Vèneto. Venesia ła ze situà su ła łaguna, a 4 km da ła tera ferma e a 2 dal mar, sora 18 ìzołete separae da 160 canałi e da 400 ponti. Ła ze na sità d'arte e de cultura, sede de un'Istituto soveriór de economia e comercio, de biblioteche de numerozi muzei, gałerie d'arte e via discorendo. Łe manifestasion artisteghe e culturałi a łivèo internasional łe ze numeroze. Inte ła łaguna ła sorge ła famoza Bazéłega de San Marco . Ła laguna ła xe granda çirca 550 km², dei cuałi l'8% i xe ocupai da tera . Circa l'11% łe xe permanentemente conposto da soła aqua, o canałi dragati, invese el'80% i xe piane fangoxe e pałui d'aqua sałada. Ła xe cołegà al Mar Adriatico da tre boche: Lido, Malamoco e Cióxa. Esendo situà inte un mar sarà, ła laguna ła xe sogèta a grandi variasion del łiveło de łe aque, ła pì vistoxa de łe cuałi ła xe queła de autuno o sia l', che ałaga regołarmente gran parte de Venesia. Ła laguna ai inisi ga dato protesion ai romani che gèra drìo fugér dai barbari inte el VI secolo e łe condision par ła cresita de ła Republica de Venesia e del so inpero maritimo. Anca ancuo ła xe un porto de mar, l'Arsenałe de Venesia e par ła pesca, e anca par un picenìn numero de cacia e par ła nova industria del'ałevamento ìtego. Ai tenpi de Roma, Venesia gèra el nome de ła rejone nord-orientałe. Na volta molte de łe ìzołe de ła laguna łe gèra pałudoxe, ma un graduałe programa de bonìfega łe ga fate vivibiłi. Molte de łe ìzołe picenine łe xe stà fate dai ómeni, mentre alcune are intorno al porto de Mestre łe xe ìzołe bonificae. Łe ìzołe che resta łe xe dune, come queła de ła strisia costiera . Łe ìzołe pù grandi in łinea par grandessa: Venesia 5,17 km² Sant'Erasmo 3,26 km² Masorbo 0,52 km² Torceło 0,44 km² Sant'Ełena 0,34 km² Ła Certoxa 0,24 km² Troncheto 0,18 km² Saca Fìzoła 0,18 km² Ixoła de San Michełe 0,16 km² Saca Sesoła 0,16 km² Santa Cristina 0,13 km² Sant'Angeło de ła Polvare San Francesco del Dexerto San Giorgio in Alga San Giorgio Magior San Lazaro dei Armeni Santa Maria de la Grazia San Pietro de Castelo.